CELEX: 32013D0635
Language: et
Date: 2013-10-31 00:00:00
Title: 2013/635/EL: Komisjoni rakendusotsus, 31. oktoober 2013 , millega muudetakse otsuseid 2005/734/EÜ, 2006/415/EÜ ja 2007/25/EÜ nende kohaldamisaja osas (teatavaks tehtud numbri C(2013) 7148 all)  EMPs kohaldatav tekst

5.11.2013   
            
            
               ET
            
            
               Euroopa Liidu Teataja
            
            
               L 293/40
            
         KOMISJONI RAKENDUSOTSUS,
   31. oktoober 2013,
   millega muudetakse otsuseid 2005/734/EÜ, 2006/415/EÜ ja 2007/25/EÜ nende kohaldamisaja osas
   (teatavaks tehtud numbri C(2013) 7148 all)
   (EMPs kohaldatav tekst)
   (2013/635/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   võttes arvesse Euroopa Parlamendi ja nõukogu 26. mai 2003. aasta määrust (EÜ) nr 998/2003, mis käsitleb lemmikloomade mittekaubandusliku liikumise suhtes kohaldatavaid loomatervishoiunõudeid ja millega muudetakse nõukogu direktiivi 92/65/EMÜ, (3) eriti selle artiklit 18,
   võttes arvesse nõukogu 20. detsembri 2005. aasta direktiivi 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta, (4) eriti selle artikli 63 lõiget 3,
   ning arvestades järgmist:
   
               (1)
            
            
               Komisjoni otsused 2005/734/EÜ, (5) 2006/415/EÜ (6) ja 2007/25/EÜ (7) võeti vastu viiruse alatüübi H5N1 põhjustatud väga patogeense lindude gripi puhangute tõttu, et kaitsta loomade ja inimeste tervist ELis.
            
         
               (2)
            
            
               Otsusega 2005/734/EÜ on kehtestatud bio-ohutusmeetmed, millega vähendada ohtu, et gripiviiruse alatüübi H5N1 põhjustatud väga patogeenne lindude gripp kandub metslindudelt kodulindudele ja teistele vangistuses elavatele lindudele, ning on ette nähtud varajase avastamise süsteemi rajamine väga ohustatud piirkondadesse. Komisjoni otsuses 2006/415/EÜ on sätestatud teatavad kaitsemeetmed, mida tuleb kohaldada alatüübi H5N1 põhjustatud väga patogeense lindude gripi puhangute korral liikmesriigis, sealhulgas A- ja B-piirkondade kehtestamine nimetatud haiguse puhangu kahtluse või kinnitust leidnud puhangu korral. Otsuses 2007/25/EÜ on lisaks käsitletud teatavaid kaitsemeetmeid, mis on seotud väga patogeense lindude gripiga ning omanikega kaasas olevate lemmiklindude liikumisega ELi.
            
         
               (3)
            
            
               Nimetatud otsustes sätestatud meetmeid kohaldatakse 31. detsembrini 2013. Kolmandate riikide mets- ja kodulindude seas esineb aga jätkuvalt gripiviiruse alatüübi H5N1 põhjustatud väga patogeense lindude gripi puhanguid, mis kujutavad endast ohtu ka loomade ja inimeste tervisele ELis.
            
         
               (4)
            
            
               Arvestades epidemioloogilist olukorda seoses gripiviiruse alatüübi H5N1 põhjustatud väga patogeense lindude gripiga, on asjakohane ka edaspidi maandada nimetatud nakkusest tulenevaid riske, säilitades bio-ohutusmeetmed, varajase avastamise süsteemid ja teatavad kaitsemeetmed, mis on seotud haiguspuhangutega kodulindude seas ja lemmiklindude liikumisega kolmandatest riikidest ELi.
            
         
               (5)
            
            
               Lisaks sellele näitas ELi hädaolukorras reageerimise võrgustiku välishindamine (8) 2012. aastal, et liikmesriigid peavad lindude gripi puhangutega seotud kaitsemeetmeid, sealhulgas otsuses 2006/415/EÜ sätestatud, liidu tasandil vastu võetud meetmeid asjakohaseks.
            
         
               (6)
            
            
               Seepärast tuleks otsuste 2005/734/EÜ, 2006/415/EÜ ja 2007/25/EÜ kohaldamisaega pikendada 31. detsembrini 2015.
            
         
               (7)
            
            
               Seega tuleks otsuseid 2005/734/EÜ, 2006/415/EÜ ja 2007/25/EÜ vastavalt muuta.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2005/734/EÜ artiklis 4 asendatakse kuupäev „31. detsembrini 2013” kuupäevaga „31. detsembrini 2015”.
   Artikkel 2
   Otsuse 2006/415/EÜ artiklis 12 asendatakse kuupäev „31. detsembrini 2013” kuupäevaga „31. detsembrini 2015”.
   Artikkel 3
   Otsuse 2007/25/EÜ artiklis 6 asendatakse kuupäev „31. detsembrini 2013” kuupäevaga „31. detsembrini 2015”.
   Artikkel 4
   Käesolev otsus on adresseeritud liikmesriikidele.
   
      Brüssel, 31. oktoober 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  ELT L 146, 13.6.2003, lk 1.
   
      (4)  ELT L 10, 14.1.2006, lk 16.
   
      (5)  Komisjoni otsus 2005/734/EÜ, 19. oktoober 2005, millega kehtestatakse bio-ohutusmeetmed, et vähendada A-tüüpi gripiviiruse alatüübi H5N1 põhjustatud väga patogeense lindude gripi kandumise ohtu metslindudelt kodulindudele ja teistele vangistuses elavatele lindudele ning rajada väga ohustatud piirkondadesse varajase avastamise süsteem (ELT L 274, 20.10.2005, lk 105).
   
      (6)  Komisjoni otsus 2006/415/EÜ, 14. juuni 2006, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga ühenduses ning millega tunnistatakse kehtetuks otsus 2006/135/EÜ (ELT L 164, 16.6.2006, lk 51).
   
      (7)  Komisjoni otsus 2007/25/EÜ, 22. detsember 2006, mis käsitleb teatavaid kaitsemeetmeid seoses lindude kõrge patogeensusega gripiga ja omanikega kaasas olevate lemmiklindude liikumisega ühendusse (ELT L 8, 13.1.2007, lk 29).
   
      (8)  http://ec.europa.eu/food/animal/diseases/strategy/pillars/docs/23_final_report_eu_rapid_response.pdf